Waray-Waray News: PGMA nanginyupo ha kongreso kalimtan na an gibirubingkil ha pulitika
BORONGAN, Eastern Samar (June 14) -- Nanawagan hi Presidente Gloria Macapagal-Arroyo ha ika-14 nga Kongreso nga kalimtan na an dirudisgusto ha pulitika ngan lugod asay pagburubligan nga makab-utan ha tiarabut nga panahon an lus-ay nga kamurayawan, pagkaurusa ug pagparig-on han progreso han nasud.
Ha iya pamulong durante han ika-100 nga anibersaryo han Kamara de Representantes, ginpasalamatan daman han Presidente an mga membro han ika-13 nga Kongreso tungod han ira pagpasahan hin pira nga mga importante ngan bisan kon magbug-at nga mga balaudnon. Usa na dinhe an Expanded Value Added Tax (EVAT) nga nakapagduso han nasud tipakadto ha kaupayan ha ekonomiya.
Siring han Presidente, an EVAT an gi-uunahe nga pitad kon patiunan-o ba naghingaupay an kabutangan han pangwartahan han goberno, tungod kay dinhe nagin estable an budget ug an kalagastuhan han nasud. Idinugang pa han Presidente nga pinaagi han ika-13 nga Kongreso, nagkamay-ada daw igo nga salapi para ipondo han national budget nga nakatalaan naman para han mga serbisyo pagbutang hin mga mehores ug mga serbisyo ha panlawas, edukasyon ug iba pa.
An kabutang daw han pagtaga-kwarta han nasud in yana pala mahitabo sakop in pira na ka dekada ngan an piso in marig-on nga nakikipagbalyu-ay kontra han dolyar; sugad man an stock market daw in maupay gihapon an kabutang.
Ha iya pakipagkirigta han ika-14 nga Kongreso, iya igin siring nga natapod hiya nasunod nga mga membro han Kongreso in gihapon magamit han ira mga poder agud mahiduso an nasud tipakadto han pagkaurosa, kauswagan ug marig-on nga ekonomiya. (PIA-Eastern Samar) [top]
war_Latn war_Latn war_Latn war_Latn war_Latn war_Latn